'Ntseki moes nie Bafana pos gekry het' | Netwerk24
Polisieman (40) in KZN doodgeskiet
Ondersoek word ingestel nadat 'n polisiebeampte Maandagaand koelbloedig op straat in Durban doodgeskiet is.
Polisie in KZN soek steeds 15 wat ontsnap het
Die polisie in KwaZulu-Natal soek steeds na 15 verhoorafwagtende gevangenes wat op 28 April ontsnap het toe hulle na die landdroshof in Pietermaritzburg geneem is.
2 van polisie vas wat glo omkoopgeld vra
Twee polisielede is aangekeer nadat hulle glo verlede jaar omkoopgeld gevra het om nie 'n vrou vir die besit van pynappelbier in hegtenis te neem nie.
Hamza lei SA A-span in Zimbabwe
'n Paar spelers wat hulself ongelukkig kan ag dat hulle nie die Protea-groep vir die reeks van twee toetse teen die Wes-Indiese Eilande gehaal het nie, kry in Junie 'n kans om die keurders te wys wat in hulle steek.
Leeus bekommerd oor Horn; groet vir Schoeman
Die Leeus sal die eerste wees om te erken dat hulle 'n lang lys kan neerskryf van dinge wat hulle tot dusver van 'n eerste Reënboogbeker-sege weerhou het. Die vertoning van hul lostrio tel egter nie daaronder nie.
Eskom se opwekkingsvermoë het genoegsaam herstel sodat die nutsmaatskappy die beurtkrag Dinsdagaand tot fase 1 kan versag.
Gwede: 10 MW of 50 MW – dis akademies
'Die verskil tussen 10 MW en 50 MW is 'n akademiese debat. Die meerderheid in die mark het gesê hulle is gelukkig met 10 MW, en ons is nog nie gereed vir 50 MW nie.'
'Ntseki moes nie Bafana pos gekry het'
13 April 2021 11:43
Molefi Ntseki, onlangs afgedank as afrigter van Bafana Bafana, moes volgens Gordon Igesund, een van sy voorgangers, om mee te begin nooit in die pos gewees het nie.
Molefi Ntseki, wat as afrigter van Bafana Bafana afgedank is. Foto: Gallo Images
Ntseki het die trekpas gekry nadat Bafana weens 'n nederlaag van 0-2 teen Soedan verlede maand nie vir 2022 se Afrikabeker-toernooi kon kwalifiseer nie.
Terwyl Igesund voel dat Ntseki steeds 'n belowende jong afrigter is, was hy "nog nie gereed" vir afrigting op internasionale vlak nie.
"Kyk, ek dink Ntseki is 'n baie goeie ou, 'n goeie opkomende afrigter, maar ek dink hy moes om mee te begin nie die pos gekry het nie. Hy het goed gevaar met die jr-o.20- en o.23-spanne," het Igesund aan Kickoff gesê.
"Ek dink dit was vir hom 'n baie groot sprong. As jy die pos aangebied word, gaan jy dit natuurlik aanvaar, want dis 'n groot eer om 'n nasionale span af te rig. Ek dink ook hy was aan die diepkant ingegooi."
Volgens Igesund moet 'n paar ander vrae gevra word.
"Gaan vra of dit die regte besluit was om van Pitso Mosimane ontslae te raak. Was dit die regte besluit om van Gordon Igesund ontslae te raak? Hy het net twee wedstryde verloor. Was dit die regte besluit om van Stuart Baxter ontslae te raak?" vra hy.
"Afrigters moet uitsluitlik aan die hand van amptelike wedstryde beoordeel word. Of 'n vriendskaplike wedstryd gewen word al dan nie, maak nie saak nie."
Of hulle reg of verkeerd was met Ntseki is nie vir hom om te sê, beoordeel of besluit nie, sê Igesund.
"Ek dink net hy is aan die diepkant ingegooi en ek's nie seker of hy die mense om hom gehad het wat hy graag wou hê nie." – TeamTalk